Χέρμπερτ-Ερνστ Φααλ

Ο Χέρμπερτ-Ερνστ Φααλ (γερμανικά: Herbert-Ernst Vahl; 9 Οκτωβρίου 1896 - 22 Ιουλίου 1944) ήταν Γερμανός αξιωματούχος στα Waffen SS στη διάρκεια του Β' Παγκοσμίου Πολέμου. Υπήρξε διοικητής της 2η Μεραρχίας Τεθωρακισμένων των SS Das Reich και της 4ης Μεραρχίας Γρεναδιέρων Πάντσερ SS Polizei. Ήταν παρασημοφορημένος με τον Σταυρό των Ιπποτών του Σιδηρού Σταυρού της Ναζιστικής Γερμανίας.Ο Φααλ σκοτώθηκε σε αυτοκινητιστικό δυστύχημα στις 22 Ιουλίου 1944 στην κατεχόμενη Ελλάδα.

 Α' Παγκόσμιος Πόλεμος 
Ο Χέρμπερτ-Ερνστ Φααλ γεννήθηκε στις 9 Οκτωβρίου 1896 στο Πόζεν (σήμερα Πόζναν). Από το 1914, υπηρέτησε στο 7ο Σύνταγμα Πεζικού της Δυτικής Πρωσίας. Στις 8 Ιανουαρίου 1915, επιλέχθηκε για εκπαίδευση αξιωματικών. Κατά τη διάρκεια του Α' Παγκοσμίου Πολέμου, πολέμησε στο Δυτικό Μέτωπο  συμμετέχοντας στις μάχες του Σομ και του  Βερντέν. Κατά τη διάρκεια του πολέμου, τραυματίστηκε δύο φορές, το 1916 και το 1917, και παρασημοφορήθηκε με τον Σιδηρού Σταυρό 1ης και 2ης Τάξης.

 Μεταξύ των Παγκοσμίων Πολέμων 
Μετά τον Α' Παγκόσμιο Πόλεμο, παρέμεινε στη νέα Ράιχσβερ, όπου εργάστηκε ως καθηγητής σε διάφορες στρατιωτικές σχολές και στη συνέχεια υπηρέτησε στον 14ο Λόχο του 16ου Συντάγματος Ιππικού στο Βερολίνο. Μετά την άνοδο των Ναζί στην εξουσία, τον Νοέμβριο του 1936, ο Φααλ προήχθη σε ταγματάρχη και διορίστηκε διοικητής του 2ου Τάγματος του 4ου Συντάγματος Πάντσερ της 2ης Μεραρχίας Πάντσερ.

 Δεύτερος Παγκόσμιος Πόλεμος 
Μέχρι την έναρξη του Β' Παγκοσμίου Πολέμου, ο Χέρμπερτ-Ερνστ Φααλ είχε γίνει Υπολοχαγός και διοικούσε το 65ο Τάγμα Πάντσερ της 6ης Μεραρχίας Πάντσερ . Σε αυτή τη θέση, συμμετείχε στην Πολωνική Εκστρατεία. Για την εξαίρετη υπηρεσία του στη μάχη, του απονεμήθηκε ο Σιδηρούν Σταυρός 1ης και 2ης Τάξης. Από τον Μάιο του 1940, διοικούσε το 101ο Τάγμα Πάντσερ, μια ειδική μονάδα που αποτελούνταν αποκλειστικά από φλογοβόλα άρματα μάχης. Με αυτό το τάγμα, ο Χέρμπερτ συμμετείχε στην εισβολή στη Γαλλία και αργότερα στις βαλκανικές εκστρατείες, καθώς και στην εισβολή στη Σοβιετική Ένωση. Από τον Ιούλιο του 1941, ο Φααλ διοικούσε το 29ο Σύνταγμα Πάντσερ της 12ης Μεραρχίας Πάντσερ. Κατά τη διάρκεια αυτής της περιόδου, του απονεμήθηκε ο Χρυσός Γερμανικός Σταυρός.

Την 1η Αυγούστου 1942, με εντολή του Βερολίνου, ο Φααλ μετατέθηκε στα Waffen-SS. Κατατάχθηκε στα SS (αριθμός 430 349), όπου προήχθη σε SS-Standartenführer και διορίστηκε διοικητής ενός συντάγματος αρμάτων μάχης στη Μεραρχία Πάντσερ γρεναδιέρων των SS Das Reich. Κατά τη διάρκεια της Τρίτης Μάχης του Χαρκόβου στις 10 Φεβρουαρίου 1943, αντικατέστησε τον τραυματία Γκέοργκ Κέπλερ.

Από τις 18 Φεβρουαρίου έως τις 6 Μαρτίου 1943, ο Φααλ πλέον ως SS-Oberführer οδήγησε τη Μεραρχία SS "Das Reich" σε σφοδρές επιθετικές μάχες άνω των 350 χιλιομέτρων. Στην πορεία η μεραρχία αναγκάστηκε επανειλημμένα να αναδιαταχθεί σε σύντομο χρονικό διάστημα, καθώς βρισκόταν σχεδόν πάντα στην αιχμή του δόρατος της επίθεσης καθ' όλη τη διάρκεια της επιχείρησης. Στις 18 Μαρτίου, κατά τη διάρκεια της Τρίτης Μάχης του Χάρκοβου, τραυματίστηκε σοβαρά στη μάχη και αντικαταστάθηκε προσωρινά από τον SS-Oberführer Κουρτ Μπράζακ. Για τις πράξεις του κατά τη διάρκεια της επιχείρησης στο Χάρκοβο, τιμήθηκε με τον Σταυρό των Ιπποτών του Σιδηρού Σταυρού στις 31 Μαρτίου 1943.

Στις 7 Μαΐου 1944, ο Φααλ διορίστηκε διοικητής της 4ης Μηχανοκίνητης Μεραρχίας των SS Polizei, που είχε σταθμεύσει στην κατεχόμενη Ελλάδα. Στις 13 Ιουλίου 1944, έφτασε στην κατεχόμενη Θεσσαλονίκη για να αναλάβει τη διοίκηση της μεραρχίας. Εκεί του ανατέθηκε ο συντονισμός των επιχειρήσεων κατά των ανταρτών στη βόρεια Ελλάδα. Στις 22 Ιουλίου 1944, σκοτώθηκε σε αυτοκινητιστικό δυστύχημα που προκλήθηκε από αιφνιδιαστική επίθεση Ελλήνων παρτιζάνων έξω από τη Λάρισα.Είναι θαμμένος στο Γερμανικό στρατιωτικό νεκροταφείο Διονύσου - Ραπεντόζης.

 Παραπομπές 

Κατηγορία:Γερμανοί στρατιωτικοί
Κατηγορία:Μέλη των Waffen-SS